Skool Parkering - Malkoppie Terapie
Vrydag staan ek by skool en wag vir die kinders wat saam met my ry. Parkeer plekke is min so partykeer moet mens verder parkeer. Dit is my gelukkige dag, soos wat ek om die draai kom trek iemand uit en ek het redelik naby 'n plek.
Nie lank nie toe kom staan iemand langs die kar agter sonder om eers haar noodligte aan te sit.. vier karre verder is daar plek vir die vrou in 'n parkering, maar nee.. sy is te belangrik of haar kinders gaan smelt om verder te loop. Sy besluit dat sy liewer dubbel sal parkeer.
Die mense wat die pad wil gebruik moet nou eers agter haar tou om te wag vir aankomende verkeer voordat hulle kan verder. Sy veroorsaak ongerief vir baie. Die selfsug is onverstaanbaar sodat haar bloedjie nie 4 kar lengtes verder hoef te stap nie.
Ek is sommer kwaad vir almal se part. Die arme vrou wat sy vasparkeer moet eers wag dat sy uit die pad is voordat sy kan uit.. die ironie is dat sy nie kan parallel parkeer nie.. so sy het so manhaftige poging aangewend om in die oop parkering van die pas ontsnapte kar in te trek maar dit was nie baie suksesvol nie.
Skool parkering kan die sleg in mense uitbring. Goeie mense se geduld word getoets. Ek het al 'n vrou gesien wat op 'n man se enjinkap gespring het van frustrasie. Vir ons was dit snaaks.. vir haar was dit die keerpunt. My boodskap is eenvouding moenie die persoon wees wat 'n ander so goeie natuur tot sleg verander deur jou selfsugtige optrede nie.
5/26/2019 10:06:58 pm
So waar! Ek raak net so kwaad! Dis gewoontlik dieselfde mense wat so selfsigtis is.
5/26/2019 10:47:29 pm
I have stopped and told a lady, parked like that on the pedestrian crossing next to a car on that same crossing, that she is causing obstruction. She showed me her middle finger in front of her two small kids, running around het SUV! You cannot buy class.